Att. — non-stoich. — 183/2
Region: Attica (IG I-III) — Attica

οι οργεωνες τους επιδεδωκοτας. [επ]ι ερ[μο]γεν[ο]υ αρχοντος μουνιχιωνος αγοραι κυριαι σιμων σιμωνος ποριος ε[ιπεν] επειδη συμβαινει πλειω [α]νηλωματα γεινεσθαι και δια ταυ[τα αξιουσιν] αι αει λανχανουσαι ιερειαι διαταξιν τινα εα[υταις] γενεσθαι [ε]υσχημονα καθ ην λει[το]υργησουσιν μηδεμι[α]ς [α]υ[τ]α[ι]ς επι[θ]ετ[ου] δαπανης επικειμενη[ς] α[γαθ]ει τυχει δεδοχθαι τοις οργεωσιν την λαχουσαν ιερειαν εις [τον] μετα [ερ]μογενην αρχοντα ενιαυτον κατα ταυτα δε και τας λοιπας [σ]τ[ρω]ννυειν θρονους δυο [ως] καλλιστους περιτιθεναι δε ταις φιαληφοροις και τ[α]ι[ς πε]ρι την θεον ουσαις εν τωι αγερμ[ω]ι κοσμον αρ[γυρου]ν [εα]ν [δ]ε παρα ταυτα ποιει κυριοι ε[σ]τωσαν οι οργεωνες ζημιουντε[ς τη]ν [π]α[ρ]αβαινουσα[ν] τι των γεγραμμενων μεχρι δραχμων π[εν]τηκον[τα κα]ι εισπραττ[ον]των τροπωι οτωι αν [δυνωνται μ]η εξειναι δε μηθενι μηδ επιψηφισαι τον ειθισμενον επαινον αυταις κυριοι δ εστωσαν και το φυλλον τα[ξ]α[ι] υπερ της απειθουσης καθιστατω δε η αει λανχανουσα ιερε[ια ζακο]ρον εκ των ιερειων [τ]ων γεγενειων π[ρ]οτερον δ[ι]ς δε την αυτην [μη εξει]ναι καταστησαι εωσς αν απασαι διελθωσιν ει δ[ε μη] εν[οχ]ος ε[στω] η ιερεια τοις αυτοις επιτιμιοις. αναγραψαι δε τοδε το ψηφισμα τ[ον] γραμματεα εις στηλην λιθινην και στησαι εν τωι ιερωι. επι σωνικου αρχοντος μουνιχιωνος αγοραι κυριαι εδοξεν τοις οργεωσιν [κλ]ειππος αιξωνευς ειπεν επειδη μητροδωρα α[ξι]ωθεισα υπο της ιερειας αριστ[ο]δικης της γενομενης επι ιππακου αρχοντος ωστε ζακορευσαι και συνδιεξαγαγειν μετ αυτης τον ενιαυτον επεδωκεν αυτην και συνδιεξηγαγεν καλως και ευσχημονως και ευσεβως τα προς την θεον και ανεγκλητον αυτην παρεσκευασεν [τ]αις τε ιερειαις και τοις οργεωσιν κατα ταυτα δε [κ]αι επι σωνικου α[ρχον]τ[ο]ς γενομενης ιερειας σιμαλης και αξιωσα[σης] επιχωρησαι εαυτηι τους οργεωνας ωστε καταστ[η]σαι ζακορον μητροδωραν και επιχωρησαντων αυτηι και ταυτηι συνδιεξηγαγεν την ιερωσυνην καλως και ευσχημονως και ευσεβως τα τε προς την θεον και τας ιερεας και τ[ο]υς οργεωνας δι ο και φιλοτειμουνται αι ιερειαι του κατασταθηναι αυτη[ν] δια βιου ζακορον τει θεωι οπως αν ουν φαινωνται π[λ]ειστ[ην] προνοιαν ποιουμενοι της θεου και εχηι αυτ[οις] καλως και ευσ[εβως τα κατα τ]ην θεον αγαθει τυχει δεδοχθαι τοις οργεωσιν [τ]α μεν αλλα παντα π[ραττ]ειν κατα το ψηφισμα ο σιμων ποριος ειπεν καταστησαι [δ]ε τους οργεωνας ζακορον τει θεωι δια [βιου] μητροδωραν και λειτουργειν αυτ[ην] αει ταις γινομεναις ιερειαις παρεχομενην την χρειαν καλως και ευσχημονως και φροντιζουσαν οπως ευσεβως εχηι τα κατα την θεον κα[θως] η μητηρ αυτης ευα[ξ]ις διετελεσεν τουτο πραττουσα. αναγραψαι δε τοδε το ψηφισμα τον γραμματεα εις την στηλην των οργεων[ων].